cyanic-selkie/wikianc huggingface dataset:
มาเรีย ลูโดวีกา แห่งออสเตรีย-เอสเต
สวรรคต
มารีอา ลูโดวีกาสวรรคตเมื่อวันที่ 7 เมษายน ค.ศ. 1816 ด้วยโรควัณโรค ขณะที่พระองค์เสด็จพระราชดำเนินไปยังประเทศบ้านเกิดของพระองค์ รวมพระชนมพรรษาเพียง 28 พรรษา
อ้างอิง
17871816
มณฑลไต้หวัน
มณฑลไต้หวัน เป็นมณฑลหนึ่งของสาธารณรัฐจีน เป็นมณฑลในนามที่ไม่มีหน้าที่ในการบริหาร โดยอำนาจในการบริหารได้ถูกโอนไปยังรัฐบาลกลางและหน่วยงานเทศมณฑล
มณฑลไต้หวันครอบคลุมพื้นที่ประมาณร้อยละ 69 ของพื้นที่ควบคุมจริงของสาธารณรัฐจีน และมีประชากรประมาณร้อยละ 31 ของประชากรทั้งหมด ในตอนแรก มณฑลนี้หมายรวมถึงเกาะไต้หวัน (ฟอร์โมซา), เผิงหู (เพสคาโดเรส), เกาะหลานยฺหวี่ (เกาะกล้วยไม้), เกาะกรีน, เกาะเสี่ยวหลิวฉิว และหมู่เกาะรอบ ๆ และเมื่อระหว่างปี 1967 และ 2014 นครปกครองโดยตรงหกแห่ง (ได้แก่ เกาสฺยง ซินเป่ย์ ไถจง ไถหนาน ไทเป และเถา-ยฺเหวียน) ได้แยกออกจากมณฑล และทั้งหมดดังกล่าวอยู่ในพื้นที่ที่มีประชากรมาก
หน่วยงานบริหารประจำมณฑลไต้หวันก่อตั้งขึ้นในเดือนกันยายน 1945 หลังจากการปกครองของญี่ปุ่น ต่อมาได้รับการปรับปรุงให้มีประสิทธิภาพขึ้นในเดือนธันวาคม 1998 โดยมีการโอนหน้าที่บริหารไปยังสภาพัฒนาแห่งชาติและกระทรวงอื่น ๆ ของสภาบริหาร (Executive Yuan) และในเดือนกรกฎาคม 2018 หน่วยงานบริหารของมณฑลได้ถูกยุบ โดยนำงบประมาณและบุคลากรออก
เขตปกครองในปัจจุบัน
มณฑลไต้หวันในนามแบ่งเขตการปกครองออกเป็น 11 เทศมณฑล และ 3 นคร  ในทางปฏิบัติเขตการปกครองทั้งหมดบริหารโดยตรงโดยรัฐบาลกลาง
โปรดทราบว่านครปกครองโดยตรงต่าง ๆ อันได้แก่ เกาสง ซินเป่ย์ ไถจง ไถหนาน ไทเป และเถา-ยฺเหวียนนั้นอยู่ภายใต้การบริหารโดยตรงของรัฐบาลกลาง และไม่ได้เป็นส่วนหนึ่งของมณฑลใด ๆ
รัฐพี่น้อง
มณฑลไต้หวันเป็นมณฑลพี่น้องกับ 42 รัฐของสหรัฐ
รันด์สตัดโฮลดิง
รันด์สตัด โฮลดิง (Randstad NV) เป็นบริษัทข้ามชาติสัญชาติดัตช์ในการให้คำปรึกษาการจัดการทรัพยากรมนุษย์ สำนักงานใหญ่ตั้งอยู่ที่ดีเมิน ในประเทศเนเธอร์แลนด์ ก่อตั้งขึ้นเมื่อปี ค.ศ. 1960 โดยฟริตส์ โกลด์ชเมดิง (และยังเป็นผู้ถือหุ้นรายใหญ่ที่สุด) มีการดำเนินงานใน 39 ประเทศ มีรายได้สุทธิ 518.8 พันล้านยูโรในปี ค.ศ. 2015 และพนักงาน 29,000 คนทั่วโลก มีสาขาทั้งหมด 4,473 สาขา จดทะเบียนในตลาดหลักทรัพย์ยูโรเน็กซต์อัมสเตอร์ดัม
ซาโตชิ ทาจิริ
ซาโตชิ ทาจิริ ( เกิด 28 สิงหาคม ค.ศ. 1965 ) เป็นนักออกแบบวิดีโอเกมชาวญี่ปุ่น รู้จักกันดีที่สุดในฐานะผู้สร้างแฟรนไชส์โปเกมอน และเป็นผู้ก่อตั้งบริษัทพัฒนาวิดีโอเกม เกมฟรีก ทาจิริ เป็นผู้ชื่นชอบเกมอาเขต เขาได้เขียนและปรับปรุงแฟนซีนเกี่ยวกับวิดีโอเกมชื่อ เกมฟรีก ร่วมกับ เค็น ซุงิโมริ ก่อนพัฒนาเป็นการก่อตั้งบริษัทในชื่อเดียวกัน ทาจิริกล่าวว่าการเชื่อมต่อเกมบอยสองเครื่องด้วยสายเคเบิลบันดาลใจให้เขาสร้างเกมที่เกิดจากการสะสมแมลง ซึ่งเป็นการสะสมและกิจกรรมที่เป็นเพื่อน ๆ ของเขาในวัยเด็ก เกมใช้เวลา 6 ปีพัฒนาจนเสร็จสมบูรณ์ เกิดเป็นเกมโปเกมอนภาคเรดและโปเกมอนภาคกรีน และนำไปสู่แฟรนไชส์ระดับหลายพันล้านที่ช่วยประคับประคองเครื่องเล่นเกมมือถือของบริษัทนินเทนโดไว้ได้ ทาจิริยังคงเป็นผู้บริหารแฟรนไชส์โปเกมอนจนถึงช่วงพัฒนาเกมโปเกมอนภาครูบีและแซฟไฟร์ หลังจากนั้นเขาเปลี่ยนมาทำหน้าที่ผู้ควบคุมการผลิตอย่างง่ายแทน
ทาจิริยังทำงานให้โครงการอื่น ๆ เช่น มาริโอภาคแยก และเดอะเลเจนด์ออฟเซลดา ด้วย ผลงานของเขาทำให้ได้รับเกียรติมากมายจากเพื่อน ๆ
ชีวิตช่วงต้น
ทาจิริเกิดวันที่ 28 สิงหาคม ค.ศ. 1965 ในโตเกียว เป็นบุตรของพนักงานขายรถยนต์นิสสัน และแม่บ้าน ทาจิริเติบโตในเมืองมาจิดะ โตเกียว ซึ่งขณะนั้นยังเป็นเมืองที่ได้รับการดูแลดีและมีบรรยากาศแบบชนบท เมื่อยังเด็ก ทาจิริชอบสะสมแมลงเป็นงานอดิเรก และกลายเป็นแรงบันดาลใจให้เขาทำงานวิดีโอเกม เด็กคนอื่น ๆ เรียกเขาว่า "ดร.บั๊ก" (Dr.Bug) และเขาต้องการเป็นนักกีฏวิทยา ขณะที่พื้นที่เมืองของญี่ปุ่นแผ่ขยายกว้างขึ้น และพื้นดินถูกถางออก ที่อยู่อาศัยของแมลงจึงหายไป ทาจิริอยากให้เกมของเขาทำให้เด็กได้จับและสะสมสิ่งมีชีวิตที่เขาเคยมี ตัวละครซาโตชิหรือแอช เคตชัม คือทาจิริในร่างเด็ก
เขารู้สึกหลงใหลเกมตู้ขณะยังเป็นวัยรุ่น แม้ว่าพ่อแม่ของเขาคิดว่าเขาจะใช้เวลาว่างเป็นเด็กเกเร เขาชอบเล่นเกมสเปซอินเวเดอส์ของไทโตะ ซึ่งพาให้เขาหลงใหลวิดีโอเกมอื่น ๆ ไปด้วย ในที่สุดเขาเริ่มสนใจพยายามวางแผนทำเกมของตนเอง เขาถอดชิ้นส่วนของเกมแฟมิคอมออกเพื่อดูการทำงานภายใน และชนะการประกวดแนวคิดทำวิดีโอเกมที่สนับสนุนโดยเซก้า
เนื่องจากความหลงใหลในเกม ทาจิริหนีเรียนบ่อยครั้งและเกือบเรียนไม่จบไฮสกูล ทำให้พ่อแม่ของเขาที่รู้สึกว่าเขาละทิ้งอนาคตของเขา รู้สึกสับสนและผิดหวัง พ่อของเขาพยายามหางานให้เขาทำที่บริษัทไฟฟ้า โตเกียวอิเล็กทริกเพาเวอร์คอมพานี แต่ทาจิริปฏิเสธตำแหน่งดังกล่าว เขาเรียนชดเชยและในที่สุดก็ได้รับเกียรติบัตรจากไฮสกูล ทาจิริไม่ได้เข้าเรียนระดับวิทยาลัยแต่เข้าเรียนโปรแกรมเทคนิคระยะเวลา 2 ปีที่วิทยาลัยเทคโนโลยีแห่งชาติโตเกียว เอกวิชาอิเล็กทรอนิกส์และวิทยาการคอมพิวเตอร์
แหล่งข้อมูลอื่น
1965
อุทยานประวัติศาสตร์สุโขทัย
อุทยานประวัติศาสตร์สุโขทัยได้รับการประกาศคุ้มครองครั้งแรกตามประกาศราชกิจจานุเบกษา เล่มที่ 92 ตอนที่ 112 ลงวันที่ 2 สิงหาคม พ.ศ. 2504 ต่อมาใน พ.ศ. 2519 โครงการฟื้นฟูอุทยานแห่งนี้ก็ได้รับการอนุมัติ และเปิดอย่างเป็นทางการในเดือนกรกฎาคม พ.ศ. 2531 โดยในวันที่ 12 ธันวาคม พ.ศ. 2534 ยูเนสโกได้ประกาศให้อุทยานแห่งนี้เป็นแหล่งมรดกโลกร่วมกับอุทยานประวัติศาสตร์ที่กำแพงเพชรและศรีสัชนาลัยภายใต้ชื่อว่า "เมืองประวัติศาสตร์สุโขทัยและเมืองบริวาร"
รายชื่อโบราณสถานในเขตอุทยานฯ
อุทยานประวัติศาสตร์สุโขทัย มีโบราณสถานทั้งสิ้น 193 เเห่ง ได้ประกาศขึ้นทะเบียนเป็นโบราณสถานแล้วจำนวน 58 แห่ง คือ
ดูเพิ่ม
סוקהוטהאי
การเปิดหมากแบบชูซะกุ
การเปิดหมากแบบชูซะกุ (秀策流布石; Shusaku opening) เป็นการเปิดหมากแบบดั้งเดิมด้วยตัวหมากสีดำในหมากล้อม ซึ่งได้รับการพัฒนาให้สมบูรณ์ขึ้น (แต่ไม่ได้คิดค้น) โดยฮงอินโบ ชูซะกุ
กับตัวแปรของมัน ซึ่งประกอบด้วยพื้นฐานของทฤษฎีที่สำคัญของฟุเซะกิมาเกือบศตวรรษ กระทั่งช่วงทศวรรษที่ 1930 ได้มีการแนะนำการใช้แต้มต่อแบบโกะมิดะชิ และการคิดค้นที่สำคัญภายใต้การเกิดขึ้นของกลยุทธ์การเปิดหมากแบบชินฟุเซะกิ อย่างไรก็ตาม กลยุทธ์การเปิดหมากแบบชูซะกุโดยมืออาชีพหลายราย ที่ใช้ในการแข่งขันแบบไม่มีแต้มต่อ ก็ยังเป็นเครื่องยืนยันถึงประสิทธิภาพของมันได้เป็นอย่างดี
การเปิดหมากแบบชูซะกุดั้งเดิม จะมีลักษณะดังนี้:
รักเธอตราบวันสิ้นโลก
รักเธอตราบวันสิ้นโลก เป็นละครโทรทัศน์ญี่ปุ่น ที่ผลิตโดยความร่วมมือระหว่างสถานีโทรทัศน์นิปปงทีวีและฮูลู มีทั้งสิ้น 3 ฤดูกาล และ 1 ตอนพิเศษ ​ สำหรับฤดูกาลที่ 1 ออกอากาศทางสถานีโทรทัศน์นิปปงทีวี ตั้งแต่วันที่ 17 มกราคม ถึง 21 มีนาคม ค.ศ. 2021 ในขณะที่ฤดูกาลที่ 2 และ 3 ถูกเผยแพร่บนฮูลู นำแสดงโดย เรียวมะ ทาเกอูจิ
เรื่องย่อ
ในระหว่างที่ ฮิบิกิ มามิยะ (เรียวมะ ทาเกอูจิ) กำลังเดินทางไปทำงาน เขาติดอยู่ในอุโมงค์หลังจากที่ตั้งใจจะขอแฟนสาวของเขา คูรูมิ โองาซาวาระ (อายามิ นากาโจ) แต่งงานหลังทั้งสองกลับมาเจอกันที่บ้าน เมื่อมามิยะหาทางออกมาได้ เขาพบว่าไม่มีใครอยู่ในเมืองแม้แต่คนเดียว มีเพียงแต่ซอมบีที่กระจัดกระจายไปทั่วเมืองมิอูระ เมื่อมาถึงสถานีดับเพลิงท้องถิ่น มามิยะได้รับความช่วยเหลือจากตำรวจทั้งสองนาย ไดกิ ฮงโง (เรียวเฮ โอตานิ) และ ฮิโระ โทโดโรกิ (โค คามามัตสึ) เขาได้พบกับผู้อพยพคนอื่น ๆ ด้วยเช่นกัน พวกเขาทั้งหมดต่างต้องเอาตัวรอดจากฝูงซอมบีด้วยกันและมุ่งหน้าไปสู่ค่ายทหารโยโกซูกะ ส่วนมามิยะก็พยายามอย่างสุดความสามารถในการหาคูรูมิที่พลัดพรากจากเขาไป
ฤดูกาลที่ 1
จากตารางด้านล่าง แสดงเรตติงต่ำสุด และ  แสดงเรตติงสูงสุด
โตมโตม
โตมโตม (TomTom N.V.) เป็นบริษัทข้ามชาติสัญชาติดัตช์ผู้พัฒนาและผลิตอุปกรณ์อิเล็กทรอนิกส์สำหรับการระบุตำแหน่งและนำทาง ก่อตั้งขึ้นในปี ค.ศ. 1991 มีสำนักงานใหญ่อยู่ที่กรุงอัมสเตอร์ดัม ประเทศเนเธอร์แลนด์ เมื่อปี ค.ศ. 2004 บริษัทเปิดตัวอุปกรณ์นำทางโดยใช้สัญญาณดาวเทียม ปัจจุบัน (ค.ศ. 2018) มีพนักงาน 5,077 คน ดำเนินธุรกิจใน 29 ประเทศทั่วยุโรป เอเชียแปซิฟิก และอเมริกา
ประเทศมองโกเลียในโอลิมปิกฤดูหนาว 2022
ประเทศมองโกเลีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติมองโกเลียเป็นตัวแทนประเทศมองโกเลียในการส่งนักกีฬาเข้าร่วมแข่งขันทั้งหมดจำนวน 2 คน ใน 1 ชนิดกีฬา
สกีข้ามทุ่ง
ผลการแข่งขันดังนี้ :
ประเทศเลโซโท
เลโซโท (โซโทและLesotho) มีชื่ออย่างเป็นทางการว่า ราชอาณาจักรเลโซโท (โซโท: Mmušo wa Lesotho; Kingdom of Lesotho) เป็นประเทศขนาดเล็กในทวีปแอฟริกา มีพื้นที่ทั้งหมด 30,355 ตารางกิโลเมตร (11,720 ตารางไมล์) พรมแดนถูกล้อมรอบด้วยประเทศแอฟริกาใต้ทุกทิศทำให้ไม่มีทางออกสู่ทะเล ลักษณะภูมิประเทศส่วนใหญ่เป็นภูเขาและที่ราบสูง มีเมืองหลวงและเมืองใหญ่ที่สุดคือมาเซรู เลโซโทมีรูปแบบการปกครองแบบราชาธิปไตยภายใต้รัฐธรรมนูญ และเป็นหนึ่งในสามประเทศในทวีปแอฟริกาที่มีพระมหากษัตริย์เป็นประมุข เช่นเดียวกับประเทศโมร็อกโกและประเทศเอสวาตีนี
เดิมเลโซโทเป็นหนึ่งในคราวน์โคโลนี ในนามบาซูโตแลนด์ ซึ่งได้ประกาศเอกราชจากสหราชอาณาจักรเมื่อวันที่ 4 ตุลาคม ค.ศ. 1966 ทำให้กลายเป็นรัฐอธิไตย และเป็นสมาชิกขององค์การสหประชาชาติ เครือจักรภพ สหภาพแอฟริกัน และชุมชนพัฒนาแอฟริกาตอนใต้ ชื่อ เลโซโท สามารถแปลประมาณว่า "แผ่นดินของโซโท"
ประวัติศาสตร์
เลโซโทเป็นหนึ่งในสามของประเทศในทวีปแอฟริกาที่มีพระมหากษัตริย์เป็นประมุข (อีก 2 ประเทศ คือ ประเทศโมร็อกโกและประเทศเอสวาตีนี) เดิมประเทศเลโซโทมีชื่อว่าบาซูโต ก่อตั้งขึ้นเมื่อปี พ.ศ. 2361 โดยมีสมเด็จพระราชาธิบดีโมโชโชที่ 1 เป็นผู้ปกครอง ต่อมา ชนเผ่าซูลู และคนผิวขาวเข้าไปตั้งหลักแหล่งในประเทศ และถูกแอฟริกาใต้รุกราน บาซูโตจึงต้องขอรับความคุ้มครองจากรัฐบาลสหราชอาณาจักร และมีฐานะเป็นรัฐในปกครองของสหราชอาณาจักร (British protectorate of Basutoland) ตั้งแต่ปี พ.ศ. 2411 ต่อมาเมื่อวันที่ 4 ตุลาคม พ.ศ. 2509 ได้ประกาศเอกราชและเปลี่ยนชื่อประเทศเป็นเลโซโท
การเมือง
ระบอบการเมือง ระบอบประชาธิปไตยมีกษัตริย์เป็นประมุข โดยฝ่ายบริหาร มีนายกรัฐมนตรีเป็นผู้นำฝ่ายบริหาร ฝ่ายนิติบัญญัติรัฐสภา (National Assembly) แบบ 2 สภา (bicameral) ประกอบด้วยวุฒิสมาชิก 33 คน (ซึ่งในจำนวนนี้ 11 คน กษัตริย์เป็นผู้เสนอและพรรครัฐบาลเป็นผู้แต่งตั้งอีก 22 คนมาจากหัวหน้าเผ่าต่าง ๆ) และสมาชิกสภาผู้แทนราษฎร 65 คน ซึ่งอยู่ในวาระคราวละ 5 ปี ฝ่ายตุลาการ ประกอบด้วย ศาลสูง ศาลอุทธรณ์ ศาลพิพากษา และศาลพื้นเมือง
การแบ่งเขตการปกครอง
เลโซโทมี 10 เขต คือ:
ภูมิศาสตร์
ประเทศเลโซโท เป็นประเทศที่มีแอฟริกาใต้ล้อมรอบหมดทุกด้าน มีพื้นที่ประมาณ 30,000 ตารางกิโลเมตร หรือประมาณสองเท่าของจังหวัดอุบลราชธานี ของประเทศไทย แต่เลโซโทมีพื้นที่ส่วนมากอยู่สูงกว่าระดับน้ำทะเลประมาณ 1,400-1,800 เมตร จึงทำให้มีหิมะปกคลุม เป็นเพียงไม่กี่ประเทศในทวีปแอฟริกาที่มีหิมะ แต่ใช้ประโยชน์จากหิมะที่ละลายเป็นน้ำอุปโภคบริโภคใช้ในประเทศ
ด้านการเมือง
ไทยและเลโซโทได้สถาปนาความสัมพันธ์ทางการทูตระหว่างกันเมื่อวันที่ 17 เมษายน พ.ศ. 2532 โดยไทยได้มอบหมายให้สถานเอกอัครราชทูต ณ กรุงพริทอเรีย แอฟริกาใต้ มีเขตอาณาครอบคลุมเลโซโท และเอกอัครราชทูต ณ กรุงพริทอเรียดำรงตำแหน่งเอกอัครราชทูตประจำเลโซโทอีกตำแหน่งหนึ่งด้วย ส่วนเลโซโทได้มอบหมายให้สถานเอกอัครราชทูตเลโซโท ณ กรุงกัวลาลัมเปอร์ดำรงตำแหน่งเอกอัครราชทูตประจำประเทศไทยและได้แต่งตั้ง อภิชาติ สุดแสวง เป็นกงสุลกิตติมศักดิ์ประจำประเทศไทย
ด้านเศรษฐกิจ
มูลค่าการค้าระหว่างไทย – เลโซโทยังมีไม่มากนัก ในปี พ.ศ. 2543 การค้าระหว่างไทย – เลโซโทมีมูลค่ารวม 3.1 ล้านบาท โดยไทยเป็นฝ่ายส่งออก 3.1 ล้านบาท สินค้าสำคัญที่ไทยส่งออกไปเลโซโท ได้แก่ กระดาษ เยื่อกระดาษและผลิตภัณฑ์ เครื่องใช้บนโต๊ะอาหารในครัวและบ้านเรือน น้ำมันสำเร็จรูป ปูนซีเมนต์ สิ่งทอ เสื้อผ้าสำเร็จรูป ยานพาหนะ อุปกรณ์และส่วนประกอบ และสินค้าสำคัญที่ไทยนำเข้าจากเลโซโท ได้แก่ กุ้งสดแช่เย็นและแช่แข็ง ยากำจัดศัตรูพืช ไม้ซุง ไม้แปรรูปและไม้อื่น ๆ เคมีภัณฑ์ เมล็ดพืช น้ำมัน เครื่องคอมพิวเตอร์ อุปกรณ์และส่วนประกอบ เครื่องจักรไฟฟ้าและส่วนประกอบ
เศรษฐกิจ
ประเทศเลโซโท มีความสัมพันธ์อันดีกับประเทศแอฟริกาใต้ ตั้งแต่ปี พ.ศ. 2538 หลังจากที่เนลสัน แมนเดลา ประธานาธิบดีของแอฟริกาใต้ได้ไปเยือน ซึ่งก่อนหน้านั้นความสัมพันธ์ระหว่างสองประเทศไม่ค่อยดีนัก ต่อมาจึงมีการพัฒนาความสัมพันธ์ตามลำดับ บนพื้นฐานของการมีผลประโยชน์ร่วมกัน ที่สำคัญได้แก่ โครงการสร้างเขื่อนและอุโมงค์ส่งน้ำขนาดใหญ่ เพื่อส่งน้ำจากเลโซโทไปให้แอฟริกาใต้ อันทำรายได้ให้เลโซโทปีละประมาณ 70 ล้านดอลลาร์ และสร้างงานให้ชาวเลโซโทประมาณ 10,000 คน
เศรษฐกิจของประเทศเลโซโท นอกเหนือจากการส่งน้ำให้แอฟริกาใต้แล้ว ก็มีการทำเหมืองเพชร และสินแร่อื่น ๆ การเกษตรกรรม เช่น การปลูกข้าวโพด ข้าวฟ่าง ข้าวสาลี ข้าวบาร์เลย์ และการปศุสัตว์ แต่ปัญหาสำคัญของประเทศคือ ผลิตอาหารได้ไม่พอเพียง ต้องนำเข้าจากต่างประเทศถึงร้อยละ 70 ของการบริโภค ทำให้ขาดดุลการค้าปีละประมาณ 900 ล้านดอลลาร์ อย่างต่อเนื่อง
ศรัณย่า ส่งเสริมสวัสดิ์
ศรัณย่า ส่งเสริมสวัสดิ์ เป็นนักร้องหญิงชาวไทย แนวลูกกรุง ไทยสากล ผลงานที่สร้างชื่อเสียงคือ เพลง สองเวลา แต่ผลงานเพลงที่สร้างชื่อชุดแรกเมื่อเปลี่ยนจากค่ายเพลง EMI มายัง GMM Grammy ซึ่งได้รับการชักชวนจากเรวัต พุทธินันทน์ (ผู้ก่อตั้งร่วม GMM Grammy) ในปี 2532 อัลบั้ม "แปลกตรงที่หัวใจ" คือเพลง "อยากหยุดเวลา"
ประวัติ
ศรัณย่า ส่งเสริมสวัสดิ์ เกิดเมื่อวันที่ 29 สิงหาคม พ.ศ. 2501 ครอบครัวมีอาชีพเกี่ยวกับหนังสือ (ตระกูล "ส่งเสริมสวัสดิ์" เป็นผู้ผลิตนิตยสารฉบับ เช่น สกุลไทย, หญิงไทย และกุลสตรี) จบการศึกษาระดับมัธยมศึกษาตอนปลายจากโรงเรียนราชินี ในระดับอุดมศึกษาจึงเลือกเรียนคณะอักษรศาสตร์ วิชาเอกภาษาอังกฤษ วิชาโทภาษาฝรั่งเศส ที่จุฬาลงกรณ์มหาวิทยาลัย ระหว่างนี้ตั้งวงดนตรีกับเพื่อน ๆ ที่คณะ โดยเล่นกีตาร์ไฟฟ้า ชื่อวง Belladonna และร่วมทำกิจกรรมกับชมรมนักร้องประสานเสียง สโมสรนิสิตจุฬาลงกรณ์มหาวิทยาลัย กลุ่มเสียงอัลโต จากนั้นจึงไปเรียนศิลปะจนจบ Fine Arts จาก Abilene Christian University รัฐเท็กซัส ประเทศสหรัฐอเมริกา ใช้เวลาศึกษา 6 เดือน พอกลับมาได้รู้จักกับเต๋อ เรวัต พุทธินันทน์เซ็นสัญญาตอนปี 2531 แล้วก็ได้เรียนร้องเพลงและก็มีอัลบั้มชุดแรก แปลกตรงที่หัวใจ ตอนปี2532 มีเพลงประจำตัวและยอดนิยมอย่างเพลง "อยากหยุดเวลา" ต่อมา อัลบั้มชุดที่ 2 ที่มีเพลงฮิตอย่าง "สองเวลา", "น้อยไปอีกหรือ", "เคว้งคว้าง" ฯลฯ
ในปี พ.ศ. 2561 ได้เข้าร่วมการประกวดร้องเพลงในรายการ The Mask Line Thai ซึ่งเป็นฤดูกาลพิเศษของ The Mask Singer หน้ากากนักร้อง โดยเป็นหน้ากากผ้าขาวม้า ในกลุ่มไม้ตรี รอบแรก (First Round) ใช้เพลง กุมภาพันธ์ (ปีเตอร์ คอร์ป ไดเรนดัล) และถูกถอดหน้ากากในรอบที่ 2 (Semi Final) ใช้เพลง ชีวิตยังคงสวยงาม (Bodyslam) เมื่อวันที่ 3 มกราคม พ.ศ. 2562
อัลบั้มหลัก
สังกัด:จีเอ็มเอ็มแกรมมี่
บีเอ็มดับเบิลยู 1 ซีรีส์
บีเอ็มดับเบิลยู 1 ซีรีส์ (BMW 1 Series) เป็นรถยนต์นั่งขนาดเล็กของบีเอ็มดับเบิลยู โดยเริ่มผลิตตั้งแต่ พ.ศ. 2547 ปัจจุบันมีทั้งหมด 3 โฉมด้วยกันคือ
รุ่นที่ 2 (F20; พ.ศ. 2556-2562)
บีเอ็มดับเบิลยู 1 ซีรีส์ รุ่นที่ 2 หรือ F20 เปิดตัวเมื่อปี พ.ศ. 2556 โดยยังมี 3 ประตู และ 5 ประตู แฮทช์แบคให้เลือกเช่นเคย ส่วน 2 ประตูคูเป้ได้ถูกเปลี่ยนชื่อเป็น 2 ซีรีส์ ในประเทศไทย รุ่นนี้เปิดตัวในงาน Motor Expo 2013 โดยได้ทำตลาดดังนี้
'''พ.ศ. 2556'''
'''พ.ศ. 2557'''
'''พ.ศ. 2558'''
'''พ.ศ. 2559'''
'''พ.ศ. 2560'''
'''พ.ศ. 2561'''
1 Series sedan (F52; พ.ศ. 2560–ปัจจุบัน)
BMW 1 Series Sedan เตรียมเปิดตัวในงาน Guangzhou Motor Show ที่กำลังจะมาถึง รูปลักษณ์ภายนอก และภายในเรียกได้ว่าแทบจะไม่แตกต่างไปจากที่เรานำมาเสนอในครั้งก่อน เส้นสายหรือหน้ามีความใกล้เคียงกับพี่ใหญ่กลาง 3 Series F30 ถูกพัฒนาโดยสำนักงานใหญ่ที่เมือง Munich ประเทศเยอรมนี ซึ่งร่วมมือกับวิศวกรในประเทศจีนเพื่อผลิต 1 Series Sedan และทำการทดสอบให้ตอบโจทย์ในการใช้งานในประเทศจีน โดยคำนึงถึง การขับขี่ การจราจร และสภาพอากาศ เพื่อตอบโจทย์การใช้งานจริงที่เหมาะสมที่สุดในประเทศจีน โครงสร้างตัวรถจะแบ่งเป็น 2 รุ่น(ฐานล้อสั้น / ฐานล้อยาว) มิติของตัวรถมีขนาดความยาว 4,456 มิลลิเมตร กว้าง มิลลิเมตร 1,803 สูง 1,446 มิลลิเมตร และมีช่วงฐานล้อที่ยาวถึง 2,670 มิลลิเมตร ทำให้มีพื้นที่กว้างขวางมากยิ่งขึ้น ซึ่งได้ความร่วมมมือระหว่าง BMW และ Brilliance Auto ของจีน เปิดตัวในงาน Guangzhou Auto Show 2016 ระหว่างวันที่ 19-27 พฤศจิกายนนี้ และผลิตในเมืองจีน ที่โรงงานร่วมทุนของ BMW-Brilliance Auto
รุ่นที่ 3 (F40; พ.ศ. 2562-ปัจจุบัน)
ทำตลาดมา 13 ปี เปลี่ยนแปลงมาแล้ว 2 เจเนอเรชั่น สำหรับ BMW 1 Series Hatchback หรู ที่ได้รับการต้อนรับอย่างอบอุ่น พร้อมเป็นคู่กัดสัญชาติเดียวกันอย่าง Mercedes-Benz A-Class แบบสมน้ำสมเนื้อ ล่าสุด BMW กำลังพัฒนาเจเนอเรชั่นที่ 3 ภายใต้รหัสตัวรถ F40 โดยใช้แพลตฟอร์มใหม่ UKL platform ซึ่งเป็นแพลต์ฟอร์มเดียวกับรุ่น X1 เจนปัจจุบัน และ 1 Series Sedan พร้อมทั้งเปลี่ยนระบบขับเคลื่อนจากขับหลังเป็นขับหน้าและขยายฐานล้อมาเป็น 2,690 มม. ขุมพลังสำหรับเจ้า BMW 1 Series เจนใหม่ มีให้เลือกทั้งเครื่องยนต์เบนซินและดีเซล จากตระกูล Twin Power Turbo เท่านั้น เนื่องจากแพลตฟอร์ม UKL platform ออกแบบมารองรับเครื่องยนต์เล็กแบบ 3 สูบกับ 4 สูบ แต่ไม่ได้รองรับเครื่องยนต์ขนาดใหญ่ 6 สูบ แถวเรียง พร้อมกันนี้ยังมีเครื่องยนต์เบนซิน plug-in hybrid ที่ใช้เทคโนโลยีเดียวกับ MINI Countryman ร่วมประจำการด้วย
ปลารีดฟิช
ปลารีดฟิช หรือ ปลาโรปฟิช หรือ ปลางู (Reedfish, Ropefish, Snakefish) เป็นปลาน้ำจืดกระดูกแข็งชนิดหนึ่ง มีชื่อวิทยาศาสตร์ว่า Erpetoichthys calabaricus อยู่ในวงศ์ปลาไบเคอร์ (Polypteridae)
ปลารีดฟิชจัดเป็นปลาไบเคอร์เพียงชนิดเดียวที่อยู่ในสกุล Erpetoichthys มีรูปร่างที่เรียวยาวคล้ายเชือกหรืองูมากกว่าปลาไบเคอร์ชนิดอื่น ๆ โดยไม่มีครีบท้อง ส่วนหัวมีขนาดเล็ก ครีบหูมีจุดสีดำที่ฐานครีบ ครีบหลังมีสีน้ำตาลจนถึงสีเขียวมะกอก ลำตัวสีเขียวมะกอก  ขณะที่ส่วนท้องเป็นสีเหลืองอมส้ม
มีขนาดความเต็มที่ประมาณ 37 เซนติเมตร และพบได้ยาวที่สุดถึง 90 เซนติเมตร กระจายพันธุ์ในแหล่งน้ำนิ่งและน้ำกร่อยในแอฟริกาตะวันตก แถบสาธารณรัฐประชาธิปไตยคองโก, แองโกลา, ไนจีเรีย, แคเมอรูน, อิเควทอเรียล กินี และเบนิน
อาศัยอยู่ในแหล่งน้ำที่มีสภาพเป็นกรดเล็กน้อย (ค่า pH ต่ำกว่า 7 เล็กน้อย) และมีพืชพรรณไม้น้ำขึ้นรกครึ้ม หากินในเวลากลางคืน เช่น ปลาไบเคอร์ชนิดอื่น ๆ
ปลารีดฟิชนิยมเลี้ยงเป็นปลาสวยงาม ซึ่งในปัจจุบันยังไม่สามารถเพาะขยายพันธุ์ได้
ซึ่งชื่อสกุลของปลารีดฟิช คือ Erpetoichthys นั้นดัดแปลงมาจากภาษากรีกคำว่า erpeton ที่หมายถึง "สิ่งที่คลานได้" และ ichthys ที่หมายถึง "ปลา"
ดีอีแอลโฟร์ตีเอต
DEL48 (อ่านว่า ดีอีแอลโฟร์ตีเอต) เป็นกลุ่มไอดอลหญิงจากประเทศอินเดีย และเป็นกลุ่มวงน้องสาวของเอเคบีโฟร์ตีเอตกรุ๊ป (AKB48 Group) นานาชาติลำดับที่ 8 มีฐานที่ตั้งทำกิจกรรมต่าง ๆ ณ เมืองเดลี ศูนย์กลางทางการเมืองและเศรษฐกิจของประเทศอินเดีย โดยได้ประกาศก่อตั้งวงขึ้นเมื่อวันที่ 19 มิถุนายน พ.ศ. 2562 พร้อมวง MUB48 ณ โรงแรม The Grand New Delhi และเมื่อวันที่ 13 กรกฎาคม พ.ศ. 2565 ทางต้นสังกัดได้ประกาศยุติการดำเนินกิจกรรมทั้งหมดของ DEL48 และ MUB48 อันเนื่องมาจากโรคโควิด-19 ที่ส่งผลต่อการดำเนินงานในประเทศอินเดีย
วงเกิดขึ้นจากกิจการร่วมค้าของ 2 บริษัท คือบริษัท YKBK Enterprise Private Limited ซึ่งดูแลจัดการลีกบาสเกตบอลระดับมืออาชีพที่เรียกว่า 3X3 Basketball League ในทวีปเอเชีย และบริษัท เอเคเอส ซึ่งบริหารกลุ่มไอดอล ซึ่งไม่เพียงในประเทศญิ่ปุ่นแต่ยังครอบคลุมทั่วทั้งเอเชีย (ปัจจุบันได้เปลี่ยนชื่อเป็น เวอนาลอสซั่ม) เกิดเป็นบริษัท “YKBK48 Entertainment Private Limited” หรือ YKBK48 บริษัททีทำหน้าที่บริหารและจัดการกลุ่ม 48 ร่วมถึงธุรกิจบังเทิงในประเทศอินเดีย
แนวคิด
DEL48 มีแนวคิดเช่นเดียวกันกับกลุ่ม 48 อื่น ๆ ทั่วโลกคือนิยามที่ว่า "ไอดอลที่คุณสามารถพบเจอได้" และด้วยลักษณะทางสังคมของอินเดีย อาทิ รูปร่าง, หน้าตา, ผิวพรรณของสมาชิกที่ค่อนข้างมีความแตกต่างจากตระกลูทั้งหมดของกลุ่ม 48 ที่เคยเกิดขึ้นมาทำให้ DEL48 ต้องมีแนวคิดที่แตกต่างในการสร้างจุดยืนอันแข็งเกร่ง
จุดมุ่งหมาย
ถึงแม้จุดมุ่งหมายหลักของ DEL48 คือการสร้างโอกาสให้หญิงสาวทั่วประเทศอินเดียที่กำลังไขว่คว้าความฝัน แต่อย่างที่ทราบกันดีว่าประเทศอินเดียยังคงยึดถือขนบธรรมเนียมที่ว่าด้วย "เพศชายเป็นใหญ่" ทำให้ประเทศอินเดียยังคงมีปัญหาทางความเหลื่อมล้ำสูง ซึ่งจุดนี้เองที่ทำให้ YKBK48 มองเห็นโอกาสสำคัญในการพัฒนาศักยภาพของผู้หญิงขึ้นมา เพราะสำหรับประเทศใด ๆ ก็ตามที่จะกลายเป็นความเจริญรุ่งเรืองนั้นจะต้องเพิ่มขีดความสามารถของผู้หญิง และยกระดับเสริมศักยภาพผู้หญิงเพื่อเป็นหนทางสู่การพัฒนาประเทศ
โดย DEL48 จะเน้นดูแลและทำกิจกรรมบริเวณโซนทางตอนเหนือของประเทศอินเดียเป็นหลัก ส่วน MUB48 จะทำเริ่มทำกิจกรรมในอนาคตเร็ว ๆ นี้
ที่มาของชื่อกรุ๊ป
DEL คือ ชื่อภาษาอังกฤษของเมือง DELhi ศูนย์กลางทางการเมืองและเศรษฐกิจของประเทศอินเดีย
ตัวเลย 48 ที่ต่อท้ายชื่อวงมาจากนามสกุลของ "โคตาโระ ชิบะ (芝幸太郎)" ผู้ร่วมก่อตั้งบริษัทเอเคเอส ซึ่งเป็นอดีตบริษัทที่ใช้จัดการและบริหารกลุ่มไอดอลญี่ปุ่นเอเคบีโฟร์ตีเอต โดยคำว่า "ชิ-บะ" เป็นคำพ้องเสียงของภาษาญี่ปุ่น ตัวเลขจำนวนนั้นมาจากคันจิที่แปลว่าสนามหญ้าตัวนี้ 芝 อ่านว่า しば, shiba แล้ว shi กับ ba แปลความหมายได้เป็นเลข 4 – 8
ที่มาของสีโลโก้กรุ๊ป
ภาพลักษณ์จากสีธงชาติของประเทศอินเดีย
พ.ศ. 2562: การก่อตั้งวงและการเปิดตัวครั้งแรก
เมื่อวันที่ 19 มิถุนายน ณ กรุงนิวเดลี ประเทศอินเดีย YKBK48 Entertainment Private Limited (หรือ YKBK48) ได้มีการจัดงานแถลงข่าวเปิดตัววงน้องสาววงใหม่ขึ้น คือ "DEL48" และ "MUB48" โปรเจกต์ และได้มีการประกาศเปิดรับสมัครออดิชั่นหญิงสาวทั่วประเทศอินเดียที่มีอายุตั้งแต่ 12 – 20 ปีใน “DEL48 1st Generation Audition”
ช่วงปลายปีในเดือนธันวาคมได้มีการประกาศว่า AKB48 จะเข้าร่วมในรายการพิเศษ 70th NHK Kōhaku Uta Gassen ซึ่งจัดขึ้นเมื่อวันที่ 31 ธันวาคมของทุกปี โดย AKB48 ได้ประกาศว่าจะมีชุดการแสดงพิเศษที่นำสมาชิก AKB48 Group จากทั่วเอเชียเข้าร่วมในการแสดงชุดนี้
ต่อมาวันที่ 29 ธันวาคม ณ โรงละครของ AKB48 (AKB48 Theater) ประเทศญิ่ปุ่น ได้มีการแนะนำสมาชิกตัวแทนจากกลุ่มน้องสาวต่างประเทศที่จะเข้าร่วมในการแสดงพิเศษ ซึ่งเป็นครั้งแรกที่ DEL48 ได้เปิดเผยสมาชิกเป็นครั้งแรกนั้นคือ "กลอรี่ (Glory)" ตัวแทนจาก DEL48 และเป็นการเปิดตัวสมาชิกครั้งแรกของ DEL48 ก่อนที่ต่อมานั้นในวันที่ 30 ธันวาคมได้มีการเปิดเผยรายชื่อและรูปภาพของสมาชิกรุ่นที่ 1 อย่างเป็นทางการทั้ง 22 คนผ่านเว็บไซต์อย่างเป็นทางการของ DEL48
พ.ศ. 2563 อุปสรรคและการประกาศระงับกิจกรรมทั้งหมดชั่วคราว
ต้นปี พ.ศ. 2563 หลังการเปิดตัวสมาชิกวง DEL48 ทั้ง 22 สมาชิกเป็นที่เรียบร้อย แสงสว่างแห่งความหวังเริ่มชัดเจนมากยิ่งขึ้นและทุกอย่างยังคงดำเนินไปอย่างปกติ สมาชิกต่างได้รับการฝึกซ้อมเพื่อเตรียมตัวสำหรับการเดบิวต์ในผลงานแรกของพวกเธอ
ต่อมาในช่วงกลางปี พ.ศ. 2563 ได้เกิดการแพร่ระบาดของโรคติดเชื้อไวรัสโคโรนา 2019 (COVID-19) ที่รุนแรงในหลายประเทศของโลก รวมทั้งประเทศอินเดียที่ต้องเผชิญกับสถานการณ์อันเลวร้าย มีผู้ติดเชื้อพุ่งสูงสุดถึงวันละเกือบหนึ่งแสนราย ทำให้อุตสาหกรรมทุกประเภทในอินเดียต้องหยุดชะงักและยังคงมีผู้ติดเชื้อเพิ่มขึ้นอย่างไร้ทิศทางที่ดีขึ้น
และในวันที่ 16 ตุลาคม ทางบริษัท YKBK Enterprise Private Limited ในฐานะต้นสังกัด ได้ออกแถลงการณ์อย่างเป็นทางการถึงการระงับกิจกรรม DEL48 ทั้งหมดชั่วคราว เนื่องจากการแพร่ระบาดที่ส่งผลโดยตรงกับวงทางต้นสังกัดไม่มีทางเลือกอื่นใดนอกจากจะระงับกิจกรรม DEL48 ทั้งหมดชั่วคราวตั้งแต่วันที่ 5 ตุลาคม เป็นต้นไปและจะประกาศวันและเวลาสำหรับการกลับมาของวงอีกครั้ง
พ.ศ. 2565 การยุติการดำเนินงาน
เมื่อวันที่ 13 กรกฎาคม พ.ศ. 2565 ต้นสังกัดได้ประกาศยุติการดำเนินงานอย่างเป็นทางการพร้อมกับ MUB48 เนื่องจากการแพร่ระบาดของโควิด-19 ในประเทศอินเดียที่ยังไม่คลี่คลาย
สมาชิก
ปัจจุบันสมาชิก DEL48 รุ่นปัจจุบันได้ยุติสัญญากับทางบริษัท
อดีตสมาชิก
ในวันที่ 30 ธันวาคม 2019 ได้มีการประกาศสามชิกรุ่นแรกของ DEL48 ซึ่งประกอบด้วยสมาชิก 22 คน และทางบริษัทต้นสังกัดได้ได้ยุติสัญญากับสมาชิกทั้ง 22 ในวันที่ 31 ตุลาคม พ.ศ. 2563
คอนเทนต์ออนไลน์
ในระหว่างการแพร่ระบาดของไวรัสทาง DEL48 ได้สร้างสรรค์คอนเทนต์ในรูปแบบออนไลน์และเผยแพร่ผ่านทางช่องทาง YouTube โดยมีทั้งวิดีโอไลฟ์สไตล์ของสมาชิก, สอนการทำอาหารและขนมของอินเดีย, การให้ความรู้ด้านความสวยงามของผู้หญิง หรือวิดีโอให้ความรู้ต่าง ๆ ทั้งหมด 20 ตอน ตั้งแต่เดือนพฤษภาคม - ตุลาคมปี 2020
อาดิลัน อาลีอิสเฮาะ
อาดิลัน อาลีอิสเฮาะ (เกิด 8 พฤศจิกายน พ.ศ. 2509) สมาชิกสภาผู้แทนราษฎรจังหวัดยะลา 1 สมัย
ประวัติ
อาดิลัน อาลีอิสเฮาะ เกิดเมื่อวันที่ 8 พฤศจิกายน พ.ศ. 2509 เป็นบุตรของนายวิสิทธิ์ และ นางวัชรี อาลีอิสเฮาะ สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยรามคำแหง สมรสกับ เสาวลักษณ์ เหล็มเส็ม มีบุตร-ธิดา 3 คน
งานการเมือง
อาดิลัน เข้าสู่วงการการเมืองด้วยการเป็นสมาชิกสภาเทศบาลนครยะลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะภูริพงศ์ พงษ์สุวรรณศิริ บุตรชายของประเสริฐ พงษ์สุวรรณศิริ จากพรรคประชาธิปัตย์ ไปได้
สมาชิกสภาผู้แทนราษฎร
อาดิลัน อาลีอิสเฮาะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เฉิน ย่าหลาน
เฉิน ย่าหลาน (陳亞蘭) เป็นนักแสดงชาวจีน มีชื่อเสียงโด่งดังจากบท ยายเจ้าที่หนิงจื่อ ในซีรีส์เรื่อง อิทธิฤทธิ์ภูมิเทวดา
โทดะ
โทดะ เป็นนครในจังหวัดไซตามะ ประเทศญี่ปุ่น ตั้งอยู่ริมแม่น้ำอารากาวะ ซึ่งไหลสู่กรุงโตเกียว นอกจากนี้ยังมีแม่น้ำอีกสายหนึ่งที่ไหลผ่านตัวเมืองไปลงที่แม่น้ำอารากาวะ คือแม่น้ำซาซาเมะ
พิธีศพของกอเซม โซเลย์มอนี
พิธีศพของกอเซม โซเลย์มอนี ซึ่งเป็นนายพลที่สำคัญของกองพิทักษ์ปฏิวัติอิสลาม (IRGC) ได้จัดขึ้นระหว่างวันที่ 4 ถึง 7 มกราคม 2020 ในประเทศอิรัก และอิหร่าน – อาทิ ในเมืองแบกแดด, กัรบะลาอ์, นาจาฟ, แอฮ์วอซ, แมชแฮด, เตหะราน, กอม และบ้านเกิดเมืองนอนของเขาในเมืองเฆร์มอน พิธีศพของโซเลย์มอนีในพื้นที่ของเมืองเตะหะรานได้รับขนานนามว่า "เป็นพิธีศพที่เนืองแน่นมากที่สุดนับตั้งแต่พิธีศพของมัรเญียะอ์สูงสุด รูฮุลลอฮ์ โคมัยนี" ซึ่งเป็นผู้สถาปนา สาธารณรัฐอิสลามอิหร่าน ในปี 1989
เมื่อวันที่ 7 มกราคม 2020 ได้มีเหตุโกลาหล ส่งผลให้ประชาชนแตกตื่น จนนำไปสู่เหตุการณ์ที่มีผู้เสียชีวิต 56 ราย และบาดเจ็บอีกกว่า 200 ราย
อิรัก
เมื่อวันที่ 5 มกราคม พิธีเคลื่อนขบวนศพของกอเซม โซเลย์มอนีได้จัดขึ้นที่เมืองแบกแดด ท่ามกลางผู้ไว้อาลัยนับพันคนที่มี่กันอย่างเนืองแน่น มีการสะบัดธงชาติ และธงประจำกองทัพอิหร่าน และมีการพูดเปล่งเสียงกันความว่า "ไปตายซะอเมริกา, ไปตายซะอิสราเอล" มีการเริ่มเคลื่อนขบวนที่มัสยิดอัล-กัสฮิมิยาห์ ในเมืองแบกแดด นายกรัฐมนตรีอิรัก อาดีล อับดุลมะฮ์ดี และเหล่าผู้บังคับบัญชากองหนุนอิหร่านร่วมพิธีด้วย ร่างโซเลย์มอนีได้ถูกนำไว้ที่เมืองอันศักดิ์สิทธิ์ชี ของกัรบะลาอ์ และนาจาฟ
มัสฮัด และอาห์วาซ
สถานีโทรทัศน์แห่งอิหร่าน ได้เผยแพร่ภาพผู้ไว้อาลัยล้านกว่าคนในเมืองมัสฮัดและอาห์วาซ ในวันที่ 5 มกราคม
เคอร์มาน
จากที่สำนักข่าวฟร็องส์แว็งต์-กัทร์ ได้รายงานจำนวนผู้ร่วมไว้อาลัยในพื้นที่เมืองเคอร์มาน, อาห์วาซ, มัสฮัด, เตหะราน และกอม มีจำนวนคนเฉลี่ยเดียวกัน บีบีซี ได้เผยแพร่คำพูดของฝูงชนในระหว่างการเคลื่นขบวนว่า "ขอความตายจงมีแก่อเมริกา" และ "ขอความตายจงมีแก่ทรัมป์"
โซเลย์มอนีได้ขอไว้ก่อนที่จะเสียชีวิตว่า เขาขอให้เอาร่างของเขาไปไว้คู่กับหลุมฝังศพมูฮัมหมัด-ฮอสเซน ยูโสฟาลาฮิ และยังขอหลุมฝังศพแบบ "เรียบง่าย แบบเพื่อนชะฮีด" และขอให้สลักบนจารึกว่า "นายทหาร กอเซม โซเลย์มอนี" (سرباز قاسم سلیمانی) โดยไม่มีการกล่าวพรรณนาใด ๆ
เหตุโกลาหล
เมื่อวันที่ 7 มกราคม 2020 ได้มีเหตุโกลาหล ส่งผลให้ประชาชนแตกตื่น และเหยียบกันจนเสียชีวิต ในระหว่างพิธีศพของโซเลย์มอนี จนนำไปสู่เหตุการณ์ที่มีผู้เสียชีวิต 56 ราย และบาดเจ็บอีกกว่า 200 ราย ประธานฝ่ายจัดงานพิธ๊ เมฮดิ ซาดาฟี ได้กล่าวกับสำนักงานข่าวนักเรียนอิหร่าน ว่า พิธีการฝังศพจำเป็นต้องถูกยเลิกหลังจากการเสียชีวิต
ผลสืบเนื่อง
มีภาพจำนวนมากแสดงถึงฝูงชนที่มาร่วมงานที่เมืองเตหะราน รัฐมนตรีว่าการกระทรวงต่างประเทศอิหร่าน จาวาส ซาลิบ ทวีตข้อความ: "คุณยังคงจินตนาการว่าคุณกำลังทำลายความศรัทธาของชาติอันยิ่งใหญ่และประชาชนของประเทศนี้ได้? จุดจบของสหรัฐในภูมิภาคเอเชียตะวันตกเฉียงใต้กำลังเริ่มขึ้น"
รายชื่อวัดในจังหวัดนครศรีธรรมราช
รายชื่อวัดในจังหวัดนครศรีธรรมราช
วัดราษฎร์มหานิกาย
ข้อมูล ณ วันที่ 17 มิ.ย.2563
เธอเก่ง (Still)
"เธอเก่ง (Still)" เป็นซิงเกิลของเจ็ตเซ็ตเตอร์ ในปี พ.ศ. 2558 โดยประพันธ์เนื้อร้อง-ทำนอง ปฏิเวธ อุทัยเฉลิม (ฟองเบียร์) และเรียบเรียงโดย ทฤษฏี ศรีม่วง ออกจำหน่ายในวันที่ 15 ตุลาคม พ.ศ. 2558
เนื้อหาเพลงที่พูดถึงความรักในรูปแบบของคนที่­ยังไม่สามารถเริ่มรักครั้งใหม่ได้ เพราะจะด้วยทั้งความรักเดิมที่ยังฝังใจ หรืออะไรก็ตามแต่ อดีตก็ยังคงสร้างความแพ้ ให้กับปัจจุบันอยู่เสมอ และด้วยเนื้อหาที่โดนใจผู้แพ้หลายคน เพลงนี้คงเปรียบเหมือนตัวแทนความเจ็บช้ำเล็กๆจากผู้แพ้ส่ง­ต่อความรู้สึกให้คนเก่งที่ทำให้เราแพ้ ได้อยู่เสมอๆ
การตอบรับ
เพลง "'เธอเก่ง (Still)" ติดอันดับสูงสุดที่ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แพ้ใจ
"แพ้ใจ" เป็นซิงเกิลของใหม่ เจริญปุระ ในปี พ.ศ. 2541 ในอัลบั้ม Mai แผลงฤทธิ์ (2541) ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองโดย สุวัธชัย สุทธิรัตน์ และเรียบเรียงโดย โกมล บุญเพียรผล, BRUNO BRUGNANO
เพลง แพ้ใจ ออกจำหน่ายในวันที่ 19 พฤศจิกายน พ.ศ. 2541 ประสบความสำเร็จอย่างมาก ทำให้ได้คว้ารางวัลพระภิฆเนศทอง พระราชทาน ในปี พ.ศ. 2541 สาขาเพลงไทยสากลหญิงยอดเยี่ยม และเป็น 1 ในเพลงจากอัลบั้มที่โด่งดังจนเป็นเพลงประจำตัวและส่งให้ใหม่กลับมายืนในฐานะนักร้องหญิงแถวหน้าอีกครั้งในปี พ.ศ. 2541
เวอร์ชันลุลา
ในปี พ.ศ. 2547 เพลงแพ้ใจถูกขับร้องใหม่โดย ลุลา ออกจำหน่ายในวันที่ 23 พฤศจิกายน พ.ศ. 2547 โดยเพลงนี้ถูกรวมในอัลบั้ม Replay 1-2
เวอร์ชันวงเคลียร์
ในปี พ.ศ. 2554 เพลงแพ้ใจถูกขับร้องใหม่โดยวงเคลียร์ เรียบเรียงใหม่โดย KLEAR, ดนัย ธงสินธุศักดิ์ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง คู่แค้นแสนรัก ทางสถานีโทรทัศน์สีกองทัพบกช่อง 7
เสริม วินิจฉัยกุล
เสริม วินิจฉัยกุล (2 มิถุนายน พ.ศ. 2450 – 12 กรกฎาคม พ.ศ. 2528) อดีตผู้ว่าการธนาคารแห่งประเทศไทย อดีตรัฐมนตรีว่าการกระทรวงการคลัง อดีตปลัดกระทรวงการคลัง
ประวัติ
เสริม วินิจฉัยกุล เป็นบุตรชายคนโตของพระยานิมิราชทรงวุฒิ (สวน วินิจฉัยกุล) กับคุณหญิงเนือง นิมิราชทรงวุฒิ เกิดเมื่อวันที่ 2 มิถุนายน พ.ศ. 2450 ณ บ้านริมคลองมอญ กิ่งอำเภอคลองสาน อำเภอบางยี่เรือ จังหวัดธนบุรี มีพี่น้องร่วมบิดามารดา 7 คน สมรสกับท่านผู้หญิงโฉมศรี วินิจฉัยกุล (สกุลเดิม โปษยานนท์; บุตรี มหาอำมาตย์ตรี พระยาพิพัฒนธนากร เมื่อวันที่ 23 พฤษภาคม พ.ศ. 2484 มีบุตรและธิดา 4 คน คือ วินิจ วินิจฉัยกุล สมรสกับนพมาศ วินิจฉัยกุล (สกุลเดิม ทัศนปรีดา) วรรณวิภา อรรถวิภัชน์ สมรสกับโชติชัย อรรถวิภัชน์ คุณหญิงวิลาวัณย์ กำภู ณ อยุธยา สมรสกับพลเอก นายแพทย์ชูฉัตร กำภู ณ อยุธยา และวิวัฒน์ วินิจฉัยกุล สมรสกับกมลารจิสส์ วินิจฉัยกุล (สกุลเดิม โปษยานนท์)
เสริม วินิจฉัยกุลถึงแก่อสัญกรรมด้วยโรคมะเร็งในเม็ดเลือดขาวชนิดเฉียบพลัน เมื่อเวลา 6.00 น. ของวันที่ 12 กรกฎาคม พ.ศ. 2528 สิริอายุ 78 ปี 1 เดือน 10 วัน
วัดบางขวาง
วัดบางขวาง เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี
ประวัติ
วัดบางขวางตั้งเป็นวัดเมื่อปี พ.ศ. 2445 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 สันนิษฐานว่าเป็นวัดตั้งแต่สมัยกรุงศรีอยุธยา เดิมเรียกว่า วัดบางยาง เพราะเคยมีต้นยางใหญ่ขึ้นอยู่ริมคลอง แต่เมื่อถูกฟ้าผ่าเทศบาลจึงต้องตัดลง วัดตั้งอยู่ปลายคลองบางสีทอง แต่เดิมนั้นคลองบางสีทองกับคลองบางขวางยังคงเป็นคลองเดียวกัน จนกระทั่งในสมัยพระเจ้าปราสาททอง พระองค์ทรงเห็นว่าการเดินเรือตามลำแม่น้ำที่มีอยู่นั้นเป็นการอ้อม ทำให้เปลืองเวลามาก จึงโปรดเกล้าฯ ให้จัดการขุดคลองลัดจากวัดเขมาภิรตารามถึงปากลำแม่น้ำอ้อม คลองบางสีทองจึงถูกตัดขาดไป โดยคลองตอนต้นยังคงเรียกว่าคลองบางสีทองตามเดิม ส่วนปลายคลองได้ชื่อใหม่ว่าคลองบางขวางเนื่องจากคลองได้ขวางหน้าในการขุดคลองลัด และได้ตั้งชื่อวัดใหม่ตามชื่อคลองว่า "วัดบางขวาง"
อาคารเสนาสนะ
อุโบสถเดิมเป็นรูปทรงสมัยโบราณ มีพาไลเตี้ย ๆ อยู่ด้านหลัง แต่ปัจจุบันได้รับการบูรณะซ่อมแซมใหม่แล้วโดยพระญาณวโรดม (สนธิ์ กิจฺจกาโร) เมื่อปี พ.ศ. 2503 ภายในอุโบสถประดิษฐานพระประธาน เป็นพระพุทธรูปทรงเครื่อง นามว่า พระปางทรมานท้าวมหาชมพู พร้อมพระอัครสาวกเบื้องซ้ายและขวา ภายในมีภาพจิตรกรรมฝาผนังเกี่ยวกับเจดีย์ที่บรรจุพระบรมสารีริกธาตุที่สำคัญของประเทศไทย นอกอุโบสถมีเจดีย์ทั้ง 4 ทิศ โดยเจดีย์ 3 องค์มีรูปปั้นเจ้าอาวาสทั้ง 3 รูป ที่มรณภาพไปแล้ว ได้แก่ เจ้าอธิการชื่น เขมงฺกโร, พระครูศีลาภิรม (ท้วม ธมฺมธโร) และพระครูศีลาภิรม (เนตร ปญฺญาทีโป) อีกทิศหนึ่งคือหอระฆังที่สร้างขึ้นมาพร้อมกับอุโบสถ
ศาลาการเปรียญเป็นตึกขาวสมัยโบราณสร้างด้วยไม้สักทอง และมีวิหารภายในเป็นที่เก็บพระพุทธรูปมากมายหลายสมัย และยังเป็นที่ประดิษฐานพระบรมสารีริกธาตุ ด้านนอกมีเจดีย์ทั้ง 4 ทิศ เป็นทรงลังกา 2 องค์ และทรงย่อมุมไม้สิบสอง 2 องค์
เทศบาลตำบลหนองโดน
เทศบาลตำบลหนองโดน เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 3–4 และหมู่ที่ 9 ของตำบลหนองโดน ในอำเภอหนองโดน จังหวัดสระบุรี เดิมมีฐานะเป็นสุขาภิบาลหนองโดนที่จัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,414 คน
พื้นที่เทศบาลตำบลตั้งอยู่ทางทิศตะวันตกเฉียงเหนือของจังหวัดสระบุรี อยู่ห่างจากศาลากลางจังหวัดสระบุรีประมาณ 38 กิโลเมตร อยู่ห่างจากกรุงเทพมหานครประมาณ 146 กิโลเมตรตามถนนพหลโยธิน และประมาณ 117 กิโลเมตรตามทางรถไฟสายเหนือ มีพื้นที่รับผิดชอบ 1.940 ตารางกิโลเมตร บริเวณหน้าสถานีรถไฟหนองโดน เป็นที่ตั้งของตลาดขนาดใหญ่ รถไฟซึ่งเป็นชุมทางเป็นการขนส่งที่สำคัญ ตลาดเป็นศูนย์กลางที่สำคัญของชุมชน เป็นจุดรวมเป็นพื้นที่ให้เกิดการแลกเปลี่ยนและให้เกิดการดำรงอยู่ได้ของชุมชน
อิบน์ ค็อลดูน
อะบู ซัยด์ อับดุรเราะห์มาน บิน มุฮัมมัด บิน ค็อลดูน อัลฮัฎเราะมี (أبو زيد عبد الرحمن بن محمد بن خلدون الحضرمي; 27 พฤษภาคม ค.ศ. 1332 – 19 มีนาคม ค.ศ. 1406) เป็นนักวิชาการอิสลาม นักสังคมศาสตร์, นักปรัชญา และนักประวัติศาสตร์ชาวอาหรับ ที่เป็นผู้ก่อตั้งศาสตร์สมัยใหม่ของประวัติศาสตร์นิพนธ์, สังคมวิทยา, เศรษฐศาสตร์ และประชากรศาสตร์ นิกโกเลาะ มาเกียเวลลีจากสมัยฟื้นฟูศิลปวิทยา และนักวิชาการชาวยุโรปในศตวรรษที่ 19 ได้รับการยอมรับอย่างกว้างขวางจากผลงานของเขาและพิจารณาว่า อิบน์ ค็อลดูนเป็นหนึ่งในนักปรัชญาที่สำคัญที่สุดในยุคกลาง
อิบน์ ค็อลดูน เป็นที่รู้จักมากที่สุดจากผลงานที่มีชื่อว่า อัลมุก็อดดิมะฮ์ ซึ่งใช้เวลาเขียน 6 เดือน พร้อมกล่าวถึงแนวคิดในอัตชีวประวัติของตนเอง มีอิทธิพลต่อนักปรวัติศาสตร์ชาวออตโตมันใน ศตวรรษที่ 17 ได้แก่ Kâtip Çelebi, Ahmed Cevdet Pasha และMustafa Naima ซึ่งอาศัยทฤษฎีของเขาในการวิเคราะห์ความเจริญรุ่งเรืองและความเสื่อมถอยของจักรวรรดิออตโตมัน อิบน์ ค็อลดูน เคยติดต่อกับตีมูร์ ผู้ก่อตั้งจักรวรรดิตีมูร์
ภายหลังในคริสต์ศตวรรษที่ 19 นักวิชาการตะวันตกจึงยอมรับว่าอิบน์ ค็อลดูน เป็นหนึ่งในบรรดานักปรัชญาที่ยิ่งใหญ่ที่สุดจากโลกมุสลิม
เทศบาลตำบลโรงช้าง (จังหวัดพระนครศรีอยุธยา)
เทศบาลตำบลโรงช้าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลน้ำเต้า ตำบลโรงช้าง ตำบลเจ้าปลุก และตำบลพิตเพียน ในอำเภอมหาราช จังหวัดพระนครศรีอยุธยา เดิมมีฐานะเป็นสุขาภิบาลมหาราชที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 6,277 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลเจ้าปลุก สภาตำบลโรงช้าง สภาตำบลพิตเพียน กับสภาตำบลน้ำเต้า รวมเข้ากับพื้นที่เทศบาลตำบลโรงช้าง จึงทำให้เขตเทศบาลครอบคลุมพื้นที่ตำบลน้ำเต้า ตำบลโรงช้าง ตำบลเจ้าปลุก และตำบลพิตเพียนทั้งหมด
พื้นที่เทศบาลตำบลตั้งอยู่ทางทิศเหนือของอำเภอมหาราช อยู่ห่างจากที่ว่าการอำเภอมหาราชประมาณ 6.91 กิโลเมตร ศาลากลางจังหวัดพระนครศรีอยุธยาประมาณ 34.5 กิโลเมตร อยู่ห่างจากกรุงเทพมหานครประมาณ 107 กิโลเมตรตามทางรถยนต์ ตรงกลางของเขตเทศบาลมีคลองสันป่าและแม่น้ำลพบุรีไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 22.42 ตารางกิโลเมตร
อับดุลอายี สาแม็ง
นายอับดุลอายี สาแม็ง (เกิด 7 กุมภาพันธ์ พ.ศ. 2499) สมาชิกสภาผู้แทนราษฎรจังหวัดยะลา 2 สมัย และ อดีตสมาชิกวุฒิสภาจังหวัดยะลา
การทำงาน
อับดุลอายี ทำอาชีพธุรกิจส่วนตัว โดยการดำรงตำแหน่งกรรมการผู้จัดการและกรรมการ ที่ห้างหุ้นส่วนจำกัดยะลาทรายทอง และ บริษัทสลามัตแก๊ส จำกัด ซึ่งเป็นกิจการของครอบครัว
งานการเมือง
อับดุลอายี เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดยะลา เมื่อ พ.ศ. 2543 และ ดำรงตำแหน่งรองนายกองค์การบริหารส่วนจังหวัดยะลา ใน พ.ศ. 2545 ถึง พ.ศ. 2557 ก่อนที่จะดำรงตำแหน่งเป็นสมาชิกวุฒิสภาจังหวัดยะลา ในปี พ.ศ. 2557 จนกระทั่งได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาชาติ (พ.ศ. 2561)
สมาชิกสภาผู้แทนราษฎร
อับดุลอายี สาแม็ง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมาชิกวุฒิสภา
อับดุลอายี สาแม็ง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
แคว้นช็องปาญาร์แดน
ช็องปาญาร์แดน (Champagne-Ardenne) เป็นอดีตแคว้นในประเทศฝรั่งเศส ปัจจุบันเป็นส่วนหนึ่งของแคว้นกร็องแต็สต์
วาสนา วีระชาติพลี
วาสนา วีระชาติพลี หรือ ป้าแต๋ว เกิดวันที่ 24 ตุลาคม พ.ศ. 2495 เป็นดีเจชื่อดัง จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย จบด้วยคะแนนเกียรตินิยม สมัยที่เธอเรียนอยู่ที่จุฬาฯ เธอเคยเป็นทั้งนักดนตรีจากสถาบันศึกษาเดิม และเป็นนักร้องของสโมสรนิสิตจุฬาลงกรณ์มหาวิทยาลัย(ส.จ.ม.)อีกด้วย จึงมีพื้นฐานของความรู้ในเรื่องของเพลงสากลเป็นอย่างดี ทั้งยังเป็นผู้ที่มีพื้นฐานภาษาอังกฤษอย่างดีเยี่ยม ต่อมาได้เป็นดีเจหญิงคนแรกของรายการ nite spot จากการชักชวนของอิทธิวัฒน์ เพียรเลิศ เธอได้จัดรายการ Together Again และ Radioactive ทางคลื่น 99 เม็กกะเฮิร์ตซ ก่อนที่จะมีการเปลี่ยนแปลงอีกหลายครั้งภายในชื่อ Radioactive การจัดรายการเพลงในช่วงนั้น เป็นการปฏิวัติวงการรายการวิทยุด้วยการเลิกเปิดเพลงร็อกเก่าๆ และเพลงป๊อปจ๋าๆ แต่เปิดเพลงแนวโมเดิร์นร็อกที่เป็นซาวนด์ดนตรีจากอังกฤษยุค 80 แทน แล้วก็มีการเลือกเพลงจากยุค 70 เข้ามาเปิดด้วย
5 ตุลาคม พ.ศ. 2549 เธอได้เป็นดีเจ ในงานปาร์ตี้ Dude/sweet ที่คลับ Astra จากนั้นจัดรายการที่ yesindie.com ทุกวันพุธ บ่ายสองโมง และทุกวันศุกร์ ตั้งแต่สามทุ่มครึ่งหรือสี่ทุ่ม จนถึง ปี2560 เป็นระยะเวลา 11 ปี กับการจัดรายการที่ yesindie.com และ ปัจจุบันได้ย้ายมาจัดรายการที่ http://www.wassieradio.com/ ออกอากาศผ่าน internet ครั้งแรก ในเดือนตุลาคม 2560 จนถึงปัจจุบัน ทุกวันอังคาร และวันพฤหัสบดี เวลา สี่ทุ่ม ถึง ห้าทุ่มครึ่ง และทาง thisiscat.com ทุกวันเสาร์ ตั้งแต่เวลา สี่ทุ่ม ถึง เที่ยงคืน
รูปแบบการจัดรายการ
แนวคิดในการจัดรายการที่จะอัปเดตศิลปินและแนวดนตรีใหม่ ๆ และ ล้ำ ให้ผู้ฟัง (หรือ ล้างสมอง ตามทรรศนะของป้าแต๋ว) การจัดรายการต่อๆ มาเธอได้นำความเป็นตัวของตัวเองมาใช้ ตั้งแต่การนำเอาชื่ออัลบั้ม มาอ่านประกอบการพูด การตอบคำถามจากแฟนเพลงที่โทรฯเข้ามาของเพลง เธอเข้มงวดกับการออกเสียงภาษาอังกฤษ
เธอมักใช้เพลงโปรดที่เธอต้องการ ” ดัน ” โดยเฉพาะ มาใช้โปรยหัวรายการเป็นประจำ จนคนฟังถูกชักนำให้ชอบเพลงดังกล่าวไปโดยปริยาย และทั้งเธอยังสรรหาเรื่องราวต่างๆของเพลงหรือนักร้องคนนั้นมาเล่าซึ่งเป็นข้อมูลลึกและละเอียด
การเลือกเพลงเพื่อมาเล่นในช่วงรายการ วาสนา ยังเลือกเพลงที่ไม่เหมือนใคร ไม่ใช่เป็นเพลงที่กำลังเป็นที่นิยม เธอกลับต่อต้านเพลงแนวนี้ มิใยดีกับแฟนเพลงที่โทรฯ เข้ามาขอเพลงหากไม่ถูกใจ แต่ยังแนะนำให้ไปหาฟังที่รายการอื่น การฟังเพลงแนวที่เธอชอบที่เรียกว่าเพลงแนว " อินดี้" ในปัจจุบัน
เธอยังเป็นต้นแบบ ให้ดีเจรุ่นหลังๆ ไม่ว่าจะเป็น วงศ์สุภา วีระชาติพลี, เดือนเพ็ญ สีหรัตน์ , นิมิตร ลักษมีพงษ์ , อาทิตย์ พรหมประสิทธิ์ และ อลิศรา ศิริชุมแสง ได้ยึดเป็นแนวทางในการจัดรายการเพลงในยุคต่อๆ มา
โทนี ฮอว์ก
แอนโธนี แฟรงก์ ฮอว์ก (Anthony Frank Hawk; เกิดวันที่ 12 พฤษภาคม ค.ศ. 1968) ชื่อเล่น เบิร์ดแมน (Birdman) เป็นผู้เชี่ยวชาญด้านสเกตบอร์ด, ผู้ประกอบการชาวอเมริกัน และเจ้าของบริษัทสเกตบอร์ดเบิร์ดเฮาส์ เขาเป็นผู้บุกเบิกสเกตบอร์ดแนวตั้งสมัยใหม่ ฮอว์กเป็นคนแรกที่ทำท่าสเกตบอร์ด "900" ใน ค.ศ. 1999 และยังได้รับลิขสิทธิ์ชุดวิดีโอเกมสเกตบอร์ดที่ตั้งชื่อตามเขา ซึ่งเผยแพร่โดย Activision ในปีเดียวกัน เขาอำลาวงการใน ค.ศ. 2003 และถือเป็นหนึ่งในนักสเกตบอร์ดที่มีอิทธิพลมากที่สุดตลอดกาล
ชีวิตช่วงต้น
โทนี ฮอว์กเกิดในวันที่ 12 พฤษภาคม ค.ศ. 1968 ที่แซนดิเอโก รัฐแคลิฟอร์เนีย จากแนนซี กับแฟรงก์ ปีเตอร์ รูเพิร์ท ฮอว์ก และเติบโตที่แซนดิเอโก เขามีพี่สาวสองคนที่มีชื่อว่าแพตและลีนอร์ (Lenore) กับพี่ชายชื่อว่าสตีฟ
ฮอว์กเข้าศึกษาไฮสกูลสามแห่งและจบการศึกษาจากทอร์รีย์ไพน์ไฮสกูลใน ค.ศ. 1986 เขายกให้สตีฟ คาบัลเลโรและคริสเตียน โฮซอยเป็นแรงบันดาลใจในเวลานั้น
ชีวิตส่วนตัว
ในเดือนเมษายน ค.ศ. 1990 ฮอว์กแต่งงานกับซินดี ดันบาร์ ซึ่งเขาเริ่มออกเดตในไฮสกูล ไรลีย์ ฮอว์ก ลูกชายของทั้งคู่ถือกำเนิดในวันที่ 6 ธันวาคม ค.ศ. 1992 โดยนำชื่อจากหนึ่งในบรรพบุรุษของฮอว์ก ไรลีย์ยังเป็นนักสเกตบอร์ตมืออาชีพด้วย ฮอว์กและดันบาร์หย่ากันใน ค.ศ. 1993
ฮอว์กแต่งงานกับเอริน ลีใน ค.ศ. 1996 ถึง 2004 ทั้งคู่มีลูกชายสองคนคือ สเปนเซอร์ (เกิด ค.ศ. 1999) และคีแกน (เกิด ค.ศ. 2001)
ฮอว์กแต่งงานกับ Lhotse Merriam ใน ค.ศ. 2006 ถึง 2011 โดยจัดงานแต่งงานที่ฟิจิและให้วงแรนซิดเล่นเป็นวงดนตรีงานแต่งงาน ทั้งคู่มีลูกสาวคนเดียวชื่อ Kadence Clover Hawk ซึ่งถือกำเนิดใน ค.ศ. 2008
ฮอว์กแต่งงานกับเคธี กูดแมน ภรรยาคนที่สี่ ในวันที่ 27 มิถุนายน ค.ศ. 2015 โดยจัดงานแต่งงานที่ลิเมอริก ประเทศไอร์แลนด์
สังวาลย์พระอินทร์
สังวาลย์พระอินทร์ หรือต้นตายปลายเป็น เป็นพืชเบียนในวงศ์อบเชย  เกาะเลื้อยไปตามยอดของไม้อื่น ลำต้นอ่อนคล้ายเส้นลวด ยอดอ่อนและช่อดอกมีขนนุ่มสีเหลือง ใบเดี่ยว ขนาดเล็กมากหรือไม่มีใบ ดอกช่อ ดอกย่อยขนาดเล็ก ค่อนข้างกลม กลีบดอกสีขาวอมเหลือง ผลเดี่ยว เมื่อแก่สีขาว เนื้อนุ่ม ค่อนข้างกลม ปลายผลมีกลีบเลี้ยงติดอยู่ ใช้เป็นอาหารสัตว์
ยุวดี ไทยหิรัญ
ยุวดี ไทยหิรัญ ชื่อเล่น ยุ เป็นนักแสดงและผู้จัดละครชาวไทย บริษัท ยูม่า 99 จำกัด ทางสถานีวิทยุโทรทัศน์ไทยทีวีสีช่อง 3 ชีวิตส่วนตัวสมรสกับ ชูชัย องอาจชัย
ผู้จัดละคร
ผลงานละครโทรทัศน์ทั้งหมดในฐานะผู้จัดละครช่อง 3 บริษัท ยูม่า 99 จำกัด
ยกเว้นละคร ดอกไม้ในป่าหนาว (2539) กับ จับตายวายร้ายสายสมร (2553) ออกอากาศทางช่อง 5
ประเทศมอนเตเนโกรในโอลิมปิกฤดูหนาว 2022
ประเทศมอนเตเนโกร จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติมอนเตเนโกรเป็นตัวแทนประเทศมอนเตเนโกรในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีข้ามทุ่ง
ผลการแข่งขันดังนี้ :
วงศ์ปลากะรัง
วงศ์ปลากะรัง หรือ วงศ์ปลาเก๋า (Groupers, Sea basses) วงศ์ปลากระดูกแข็งวงศ์หนึ่ง ในอันดับปลากะพง จัดเป็นวงศ์ใหญ่ สามารถแบ่งออกเป็นวงศ์ย่อยได้อีกหลายวงศ์ (ดูในเนื้อหา) พบได้ทั้งน้ำจืด, น้ำกร่อย และทะเล ใช้ชื่อวิทยาศาสตร์ว่า Serranidae
เป็นปลากินเนื้อเป็นอาหาร มีรูปร่างโดยรวม ลำตัวยาวป้อม แบนข้างเล็กน้อย เกล็ดเล็ก สีตามตัว และครีบเป็นดอกดวง แต้ม หรือบั้ง ฉูดฉาดหรือคล้ำทึบแตกต่างกันขึ้นอยู่กับชนิดและขนาด ครีบหลังแบ่งเป็น 2 ตอน ตอนแรกเป็นก้านครีบแข็ง ตอนหลังเป็นครีบอ่อนมีลักษณะโปร่งใส  มีเกล็ดขนาดเล็กเป็นแบบเรียบและแบบสาก ปากกว้าง มีฟันเล็กบนขากรรไกร เพดานปาก มีฟันเขี้ยวด้านหน้า ครีบท้องมีตำแหน่งอยู่ใต้หรืออยู่หน้าหรืออยู่หลังครีบอก
มีขนาดแตกต่างกันมากตั้งแต่มีความยาวเพียงไม่กี่เซนติเมตร จนถึง 2.5 หรือ 3 เมตร หนักถึง 400 กิโลกรัม คือ ปลาหมอทะเล (Epinephelus lanceolatus) ซึ่งเป็นชนิดที่ใหญ่ที่สุดที่พบในวงศ์นี้
ในบางชนิดสามารถปรับเปลี่ยนเพศได้ตามวัย เช่น ปลากะรังจุดน้ำตาล (E. malabaricus) ในวัยเล็กจะเป็นเพศเมีย แต่เมื่อโตขึ้นน้ำหนักราว 7 กิโลกรัม จะกลายเป็นเพศผู้
มีชื่อสามัญในภาษาไทยอื่น ๆ เช่น "ปลาเก๋า" หรือ "ปลาตุ๊กแก"
การจำแนก
ปัจจุบันจำแนกได้ราว 450 ชนิด ใน 64 สกุล โดยแบ่งออกได้ดังนี้
แม่น้ำเกิม
แม่น้ำเกิม (Sông Gâm) เป็นแม่น้ำในจังหวัดกาวบั่ง จังหวัดห่าซาง และจังหวัดเตวียนกวาง ประเทศเวียดนาม มีต้นน้ำสองสายในเขตปกครองตนเองกว่างซีจ้วง ประเทศจีน ในทิศตะวันตกแม่น้ำหรูกุ้ย-แม่น้ำผู่เหม่ย (儒桂河-普梅河) และทางทิศตะวันออกคือแม่น้ำหยินเจียง-แม่น้ำไป่โตว (吟江-百都河) ซึ่งมาบรรจบกันเป็นแม่น้ำหยินเจียง ซึ่งแม่น้ำสาขาในประเทศจีนที่ยาวที่สุดเพียงประมาณ 50 กิโลเมตร และไหลผ่านเข้าประเทศเวียดนาม ที่พิกัดภูมิศาสตร์ 23.011667°N 105.786667°E
วัดหงส์
วัดหงส์ อาจหมายถึง
ยามสายฝนโปรยปราย
ยามสายฝนโปรยปราย (, The Garden of Words) เป็นภาพยนตร์แอนิเมชั่นความยาว 46 นาที กำกับโดย มาโกโตะ ชิงไก มีการฉายรอบปฐมทัศน์ที่เทศกาลภาพยนตร์นานาชาติ Gold Coast Film ที่ออสเตรเลีย เมื่อ 28 เมษายน พ.ศ. 2556 และได้เข้าฉายในโรงภาพยนตร์ในญี่ปุ่น เมื่อ 31 พฤษภาคม ปีเดียวกัน นอกจากนี้ ภาพยนตร์แอนิเมชั่นเรื่องนี้ ยังได้รับการกล่าวขานและเสียงชื่นชมอย่างมาก ในเรื่องความสวยงามและรายละเอียดของกราฟิก ซึ่งพื้นหลังส่วนใหญ่ของอนิเมะ คืออุทยานหลวงชินจุกุ สวนสาธารณะขนาดใหญ่กลางกรุงโตเกียว
วัดบางแพรกใต้
ประวัติ
วัดบางแพรกใต้ตั้งวัดเมื่อปี พ.ศ. 2315 ไม่ทราบนามและประวัติผู้สร้าง ในช่วงหลังเสียกรุงศรีอยุธยาแก่พม่าเมื่อ พ.ศ. 2310 ประชาชนพร้อมด้วยพระสงฆ์ต่างอพยพล่องมาตามแม่น้ำเจ้าพระยา มีพระรูปหนึ่งขึ้นจากเรือที่ปากคลองบางแพรก จังหวัดนนทบุรี มาพักที่สวนซึ่งต่อมาได้สร้างวัด ประชาชนท้องถิ่นได้ร่วมอุปถัมภ์สร้างวัดและตั้งชื่อวัดตามชื่อคลอง แต่เพื่อไม่ให้ชื่อซ้ำกับวัดอีกแห่ง (คือวัดบางแพรกเหนือ) จึงเรียกว่า "วัดบางแพรกใต้" วัดได้รับพระราชทานวิสุงคามสีมาเมื่อปี พ.ศ. 2438
ยามสายฝนโปรยปราย
ยามสายฝนโปรยปราย ฉายในประเทศไทย ในเทศกาลภาพยนตร์ญี่ปุ่น 2014 ในเดือนกุมภาพันธ์ 2557 ที่โรงภาพยนตร์ลิโด เขตปทุมวัน และ เมเจอร์ซีนีเพล็กซ์สาขา เซ็นทรัลพลาซา เชียงใหม่
เนื้อเรื่อง
เนื้อเรื่องของเรื่องนี้ เป็นเรื่องราวของ ทาคาโอะ อากิซุกิ เด็กหนุ่มมัธยมปลายผู้อาศัยอยู่กับมารดาพี่ชาย เขามีความใฝ่ผันอยากเป็นช่างทำรองเท้าสตรี
ฤดูฝนในกรุงโตเกียวอันจอแจ เช้านี้ ทาคาโอะ โดดเรียนในวันเปิดภาคเรียนวันแรกของเขา และมุ่งตรงไปยังสวนสาธารณะขนาดใหญ่ใกล้กับย่านชินจุกุ เขานั่งสเก็ตแบบรองเท้าของเขาในศาลาเล็ก ๆ ในสวนสาธารณะนั้น ในศาลาเดียวกันที่ด้านนอกฝนตกปรอย ๆ มีสตรีวัยทำงานกำลังนั่งกินเบียร์คู่กับกับช็อตโกแล็ต ทั้งสองต่างไม่ได้พูดคุนกัน จนเมื่อฝนหยุดตก เธอได้เหลือบไปเห็นชื่อโรงเรียนบนสมุดสเก็ตภาพ เธอจึงบอกลาทาคาโอะด้วยคำกลอนทันกะ ที่เป็นปริศนาและจากไป หลังจากนั้น ทุกเช้าในวันที่ฝนตก ทั้งสองจะพบกันในศาลาแห่งนั้น และเริ่มทำความรู้จักกัน
สัตยะ สาอี บาบา
สัตยะ สาอี บาบา (ชื่อเมื่อเกิด รัตนากรรม สัตยนารายัณ ราชู; 23 พฤศจิกายน 1926 – 24 เมษายน 2011 ) เป็นคุรุและผู้ใจบุญชาวอินเดีย เกิดในตระกูลภัตราชูชาวเตลูกู  เมื่ออายุได้สิบสี่ปี ได้อ้างว่าตนเองเป็นร่างเกิดใหม่ของของศิรฑีสาอีบาบา  และได้หนีออกจากบ้านของตนเพื่อช่วยเหลือสังคมและเป็นตัวอย่างแก่ผู้ติดตาม
องค์กรสัตยะสาอีที่ท่านตั้งขึ้น มีศูนย์มากกว่า 1,200 แห่ง ใน 126 ประเทศทั่วโลก องค์กรนี้มีการดำเนินงานสร้างและสนับสนุนการสร้างโรงพยาบาลทั่วไปและเฉพาะทาง, คลินิก, โครงการน้ำดื่ม, มหาวิทยาลัยหนึ่งแห่ง, หอประชุม, อาศรม และโรงเรียน
วัดบางแพรกใต้
อาคารเสนาสนะ
อุโบสถลักษณะทรงไทยคอนกรีตเสริมเหล็ก หลังคาลด 2 ชั้น หน้าต่างบัวปลายเสา ปิดทองปิดกระจก ภายในประดิษฐานพระประธานปางสะดุ้งมาร ถัดไปจากอุโบสถมีมณฑปจตุรมุข ประดิษฐานพระพุทธรูปทั้ง 4 ทิศ ศาลาการเปรียญอาคารทรงไทย 2 ชั้น หอสวดมนต์สร้างเมื่อ พ.ศ. 2518 กุฏิสงฆ์ส่วนมากเป็นอาคารทรงไทยประยุกต์ คอนกรีตเสริมเหล็ก
ฮันส์-โยอาคิม มาร์เซย์
ร้อยเอก ฮันส์-โยอาคิม วัลเทอร์ รูด็อล์ฟ ซีคฟรีท มาร์เซย์ (Hans-Joachim Walter Rudolf Siegfried Marseille) เป็นนักบินรบและเสืออากาศเยอรมันแห่งลุฟท์วัฟเฟอในช่วงสงครามโลกครั้งที่สอง มีชื่อเสียงจากการต่อสู้เวหาในการทัพแอฟริกาเหนือและรูปแบบการดำเนินชีวิตแบบโบฮีเมียน เขาเป็นหนึ่งในนักบินรบที่ประสบความสำเร็จสูงสุดในช่วงสงครามและได้สมญา ดาราแห่งแอฟริกา (Stern von Afrika) เขาอ้างสถิติยิงเครื่องบินเครือจักรภพอังกฤษตกจำนวน 151 ลำในแอฟริกาเหนือ โดยใช้เครื่องบินเม็สเซอร์ชมิท เบเอ็ฟ 109 ไม่เคยมีนักบินคนใดอ้างสถิติยิงเครื่องบินสัมพันธมิตรตกมากเท่าเขา
มาร์เซย์มีบิดาเป็นร้อยเอกในสงครามโลกครั้งที่หนึ่ง ย่ามีเชื้อสายอูว์เกอโนของฝรั่งเศส มาร์เซย์เข้ากองทัพอากาศเยอรมันใน ค.ศ. 1938 และจบการศึกษาขณะมีอายุ 20 ปีจากโรงเรียนนักบินรบในเวลาเดียวกับที่เริ่มยุทธการที่บริเตน ศึกครั้งแรกนี้เขายิงเครื่องข้าศึกตกได้เพียง 7 ลำ มาร์เซย์เป็นคนหน้าตาดีมีเสน่ห์และชอบสังคมกลางคืนมาก เป็นพวกชอบฟังดนตรีแจ๊สอเมริกันและเป็นเพลย์บอย จนบางครั้งเขาอ่อนเพลียเกินกว่าที่จะได้รับอนุญาตให้ขึ้นบินในตอนเช้า ในที่สุดเขาถูกลงโทษให้โอนย้ายไปสังกัด ฝูงบินไล่ล่า 27 (Jagdgeschwader 27) ในแอฟริกาเหนือเมื่อเดือนเมษายน ค.ศ. 1941
ผู้บังคับบัญชาของเขาที่นี่อาจจะเห็นพรสวรรค์ที่ซ่อนเร้นในตัวหนุ่มรูปงาม จึงได้อบรมและชี้แนะมาร์เซย์อย่างใกล้ชิด ทักษะนักบินรบของมาร์เซย์พัฒนาขึ้นอย่างรวดเร็ว เขาก้าวขึ้นสู่จุดสูงสุดในวันที่ 1 กันยายน ค.ศ. 1942 เพียงวันเดียวเขายิงเครื่องบินข้าศึกตกไป 17 ลำ มาร์เซย์ได้รับกางเขนอัศวินแห่งกางเขนเหล็กประดับใบโอ๊กและดาบประดับเพชร ถือเป็นทหารที่อายุน้อยที่สุดที่ได้รับบำเหน็จความชอบชั้นสูงสุดของประเทศ มาร์เซย์ได้เลื่อนยศเป็นร้อยเอกในวันที่ 16 กันยายน 1942 ถือเป็นร้อยเอกที่อายุน้อยที่สุดในสามเหล่าทัพเยอรมัน อย่างไรก็ตาม ในวันที่ 30 กันยายนปีเดียวกัน มาร์เซย์เสียชีวิตในอุบัติเหตุเครื่องยนต์ขัดข้องทางการอากาศ เขาดีดตัวแต่สายรัดอกไปคล้องกับครีบหางเครื่องบิน เครื่องบินเขาตกและระเบิด มาร์เซย์เสียชีวิตในวัย 22 ปี รวมสถิติยิงเครื่องบินตกทั้งหมด 158 ลำตลอดวิชาชีพ
ก่อนหน้าอุบัติเหตุเสียชีวิตเพียงสองวัน มาร์เซย์ได้รับโทรศัพท์จากจอมพล แอร์วีน ร็อมเมิล ผู้บัญชาการกองทัพกลุ่มแอฟริกา ให้เดินทางไปกรุงเบอร์ลินด้วยกัน เนื่องจากฮิตเลอร์มีกำหนดการปราศรัยที่สนามกีฬาในวันที่ 30 กันยายน และต้องการให้ร็อมเมิลและมาร์เซย์เข้าร่วม แต่มาร์เซย์ปฏิเสธไป อ้างว่าที่แนวหน้าจำเป็นต้องมีเขาและได้ขอลาหยุดเป็นเวลาสามเดือนเริ่มตั้งแต่ตุลาคม เขาวางแผนจะลาออกจากกองทัพในวันคริสต์มาสและแต่งงานกับคู่หมั้น
อ้างอิง
19191942
สโมสรฟุตบอลปาร์ตีซานีติรานา
สโมสรฟุตบอลปาร์ตีซานีติรานา (FK Partizani Tirana) เป็นสโมสรฟุตบอลแอลเบเนียที่ตั้งอยู่ที่กรุงติรานา ปัจจุบันแข่งขันในกาเตกอรีอาซูเปรีออเร สโมสรก่อตั้งใน ค.ศ. 1946 และเป็นพันธมิตรกองทัพบกแอลเบเนีย สนามเหย้าชั่วคราวของสโมสรคือสนามกีฬาเซลมัน สเตอร์มาซี
สโมสรลงแข่งขันครั้งแรกใน ค.ศ. 1947 ซึ่งพวกเขาชนะเลิศลีกแห่งชาติแอลเบเนียได้ในฤดูกาลแรกที่พวกเขาลงเล่น สโมสรชนะเลิศลีกแห่งชาติ 16 สมัย โดยสมัยล่าสุดเกิดขึ้นในฤดูกาล 2018–19 นอกจากนี้ พวกเขายังชนะเลิศถ้วยรางวัลรายการอื่นอีก 18 ครั้ง ซึ่งรวมถึงชนะเลิศแอลเบเนียนคัพ 15 สมัย และเซคันด์ดิวิชันอีกหลายสมัย พวกเขาเป็นเพียงสโมสรเดียวจากแอลเบเนียที่ชนะเลิศการแข่งขันฟุตบอลระหว่างประเทศ โดยชนะเลิศบอลข่านคัพในปี 1970 หลังจากที่เอาชนะแบรอแอสตาราซากอราจากบัลแกเรียในนัดชิงชนะเลิศ
เฮะ
เฮะ, へ ในตัวอักษรฮิรางานะ หรือ ヘ ในตัวอักษรคาตากานะ คือตัวอักษรคานะตัวหนึ่งในอักษรญี่ปุ่น
อูอี แอลอาร์ที
อูอี แอลอาร์ที หรือเรียกอีกชื่อว่า อูอี-ชินซอล แอลอาร์ที เป็นระบบขนส่งทางรางขนาดกลางโดยเป็นส่วนหนึ่งของรถไฟใต้ดินโซล โดยสถานีส่วนใหญ่อยู่ใต้ดิน ด้วยระยะทาง 11.4 km เส้นทางขนส่งรางเบาเริ่มจากเมืองอูอีซึ่งเป็นเมืองทางตอนเหนือของSeoul โดยเปิดให้บริการครั้งแรกเมื่อวันที่ 2 กันยายน ค.ศ. 2017 โดยคาดหวังว่าจะมีผู้ใช้บริการ 110,000 คนต่อวัน จำนวน 13 สถานี โดยเชื่อมสถานีที่ 4 มหาวิทยาลัยซังชิน, สถานีที่ 6 เมืองโบมุน
ศรัณย์ สาครสิน
ศรัณย์ สาครสิน (25 เมษายน พ.ศ. 2518 - 9 พฤศจิกายน พ.ศ. 2541) เป็นนักแสดงชายชาวไทย
ประวัติ
ศรัณย์ สาครสิน หรือชื่อจริง สมนึก สาครสิน เกิดเมื่อวันศุกร์ที่ 25 เมษายน พ.ศ. 2518 ที่อำเภอหนองบัว จังหวัดนครสวรรค์ คุณพ่อเสียชีวิตตั้งแต่เขายังไม่เกิด ส่วนคุณแม่แต่งงานมีครอบครัวใหม่ ทำให้ต้องอยู่กับอาม่าเง็กซิม แซ่ลิ้ม
ศรัณย์เข้าสู่วงการบันเทิงในปี พ.ศ. 2534 โดยการชักชวนของ พจน์ อานนท์ ในการถ่ายแบบลงนิตยสารวัยรุ่น ก่อนที่จะมีงานแสดงในภาพยนตร์เรื่อง สะแด่วแห้ว ก็เริ่มมีชื่อเสียง และได้แสดงหนังอีกหลายเรื่องไม่ว่าจะเป็น ตุ๊ต๊ะต๋อมแต๋ม สุภาพบุรุษตัว ต., ม.6/2 ห้องครูวารี, ม.6/2 ห้องครูวารี เทอม 2 ตอน 6 เดือนไม่ขาดเพื่อนสักวัน, มัจจุราชตามล่าข้าไม่สน, ตัวเก็งเต็งหนึ่ง, ก ข ค โรงเรียนนอก ทางด้านงานละคร มีผลงานอย่าง กุหลาบในเปลวไฟ, เพลงใบไม้ร่วง, ปูลม, กว่าจะถึงวันนั้น ฯลฯ จนกระทั่งงานแสดงเรื่องสุดท้ายกับละครเรื่อง คู่เขย-คู่ขวัญ